Česko-Slovenská filmová databáza

Česko-Slovenská filmová databáza (, skratka ČSFD) je internetová databáza informácií o filmových dielach a televíznych reláciách, hercoch, moderátoroch a filmároch (režiséroch, kameramanoch a pod.). Webové sídlo založil filmový novinár Martin Pomothy v roku 2001 a od roku 2006 ho prevádzkuje prostredníctvom ním vlastnenej a vedenej spoločnosti POMO Media Group s.r.o. so sídlom v Prahe-Vinohradoch.Provozovatel a redakce [online]. In: Česko-Slovenská filmová databáza (Praha : POMO Media Group). c2019 [cit. 2019-07-04]. Dostupné online.ADÁMEK, Jaromír. Martin Pomothy: ČSFD bych neprodal ani za půl miliardy [online]. In: Lupa.cz (Praha : Internet info). ISSN 1213-0702, 2011-04-14 [cit. 2019-07-04]. Dostupné online.

ČSFD okrem toho obsahuje aktuality zo sveta filmu a televízie a informácie o premiérách v kinách v Česku a na Slovensku. Od Internet movie database sa okrem lepšieho pokrytia českej a slovenskej filmovej a televíznej scény líši aj v tom, že používateľom umožňuje viesť si prehľad vlastnej filmotéky. Na druhej strane v popisoch filmov na ČSFD chýba zoznam úloh pri jednotlivých hercoch, čo umožňuje napr. konkurenčný web České filmové nebe.

 Kontroverzie 
V roku 2009 pravdepodobne český alebo slovenský heker vystupujúci pod pseudonymom igigi (neskôr nazývaný TomO'DELL, Jolie. RockYou Hacker: 30% of Sites Store Plain Text Passwords [online]. In: The New York Times (New York, New York : The New York Times Company). 2009-12-16 [cit. 2019-07-04]. Dostupné online.) využil SQL injection a prenikol do databázy používateľov, kde získal prihlasovacie údaje 187 000 používateľov (prihlasovacie mená, e-mailové adresy, heslá v haši). Prevádzkovateľ webu M. Pomothy používateľom rozoslal e-mail, v ktorom ich požiadal o zmenu hesiel z dôvodu „prevodu archivácie hesiel do nového systému“, avšak nezmienil sa o úniku ich údajov.CSFD.cz hacked [online]. In Igigi.BayWords.com. 2009-12-06 [cit. 2019-07-04]. Dostupné online. Dostupná verzia z 2009-12-21 archivovaná prostredníctvom Internet Archive Wayback Machine.RHYSIDER, Jack. RockYou [online]. In: Darknet Diaries, ep. 33, 2019-03-05 [cit. 2019-07-04]. Dostupné online.BAREŠ, Robert. ČSFD hacknuto? Uživatelé jsou vyzýváni ke změně hesel [online]. In: Lupa.cz (Praha : Internet info). ISSN 1213-0702, 2009-12-09 [cit. 2019-07-04]. Dostupné online.

 Referencie 

 Pozri aj 
 Internet Movie Database
 Filmová databáza
 České filmové nebe

 Externé odkazy 

 Česko-Slovenská filmová databáza

Kategória:Stránky o filmoch
Kategória:České webové stránky
Kategória:Slovenské webové stránky
Kategória:Filmové databázy